સોમનાથ મંદિરની ભવ્ય યશગાથા વિશે સાંભળ્યા પછી તેણે સોમનાથ પર કુચ કરી. અમાપ સૈન્ય સહિત….! હજારોની સંખ્યામાં પાયદળ અને એટલા જ ઊંટો હતાં. તેમને ખબર હતી કે રાજસ્થાનનો રણપ્રદેશ ઓળંગવો એટલો આસાન નથી….! તેણે મુલતાનને રોળ્યુ, અજમેરને હરાવ્યુ અને રાજસ્થાનનો આખો પ્રદેશ વટાવી અને આબુ પહોંચ્યો. આ ધર્મજનુની હેમખેમ રીતે આખો મહાભયંકર “રાજપૂતાના”નો મુલક ઓળંગી ગયો….! રાજપૂતો એ સમયે અંદરો-અંદરના ડખ્ખામાંથી નવરા નહોતા….! આબુ પછી તે ગુજરાતની રાજધાની એવા વીર વનરાજના અણહિલપુરમાં પહોંચ્યો. પણ ભીમદેવ સોલંકી ત્યાં નહોતો….!